บลจ.ยูโอบีตั้งกองทุนยูโอบีมัลติคลาส3เอ็ม1
บลจ.ยูโอบี ส่งกองทุนตราสารหนี้ลงทุนตราสารมั่นคงสูง อายุ 3 เดือน ให้นักลงทุนเลือกลงทุน แบบรับเงินปันผลและไม่รับปันผล
11 ก.พ. 2553

บลจ.ยูโอบี ส่งกองทุนตราสารหนี้ลงทุนตราสารมั่นคงสูง อายุ 3 เดือน ให้นักลงทุนเลือกลงทุน แบบรับเงินปันผลและไม่รับปันผล 
บริษัทหลักทรัพย์จัดการกองทุน (บลจ.) ยูโอบี (ไทย) เตรียมเปิดเสนอขายกองทุนเปิด ยูโอบี มัลติคลาส 3 เอ็ม 1 โดยมีมูลค่าโครงการ 3,000 ล้านบาท ซึ่งเป็นกองทุนตราสารหนี้ที่เน้นความมั่นคงของตราสารที่ลงทุน พร้อมทางเลือกให้สามารถลงทุนในตั๋วเงิน และหุ้นกู้ที่ออกโดยสถาบันการเงิน เช่น ธนาคารพาณิชย์ได้ โดยให้โอกาสรับผลตอบแทนสูงกว่าเงินฝาก เปิดขายครั้งแรกวันที่ 12 - 18 ก.พ.นี้
กองทุนดังกล่าวเป็นกองทุนประเภทตราสารหนี้ระยะสั้นที่มีการต่ออายุ (โรลโอเว่อร์) และรับซื้อคืนทุกๆ 3 เดือน และมีการแบ่งหน่วยลงทุนออกเป็น 2 ประเภทคือ หน่วยลงทุนชนิดจ่ายเงินปันผลและไม่จ่ายเงินปันผล เพื่อตอบสนองความต้องการของนักลงทุนแต่ละกลุ่มที่มีความต้องการต่างกันทั้งเรื่องการบริหารเงินและสิทธิพิเศษทางภาษี สำหรับนักลงทุนรายย่อยแนะนำให้ลงทุนในหน่วยลงทุนชนิดไม่จ่ายเงินปันผล ขณะที่นักลงทุนสถาบันแนะนำหน่วยลงทุนชนิดที่จ่ายเงินปันผล